**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**Telki 1030/5 hrsz alatti ingatlan telekalakítási ügye**

A napirendet tárgyaló ülés dátuma: 2020.02.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ----**

**2. Jogszabályi hivatkozások** :

**3. Költségkihatások és egyéb szükséges feltételeket, illetve megteremtésük javasolt forrásai:**

*Nincs*

**4. Tényállás bemutatása:**

A Telki 1030/5 hrsz-ú lakóház és udvar megnevezésű ingatlan ( Árok és a Orgona utcára is nyílik ) tulajdonosa azzal kereste meg önkormányzatunkat, hogy a telkét meg kívánja osztani. A hatályos Helyi Építési Szabályzat értelmében az Lke-K1 (1) övezetben a kialakítható telekméret a kialakult állapotnak megfelelő, azaz az ingatlan környezetében található ingatlanmérettel megegyezik. A szomszédos telkek mérete abból eredően is, hogy két utcára is nyitottak lehetővé teszi a megosztást. A Helyi Építési Szabályzat az Árok utca felöli telekhatárán kötelező utcaszélesítést ír elő, ezért az ingatlan tulajdonosnak 61 m2 területet kell leadnia közút céljára.

A Geochip Kft. által M-34/2019 munkaszámon készített és az ingatlanügyi hatóság által 2503/2019 számon záradékolt változási vázrajz, valamint a Pest Megyei Kormányhivatal Budakeszi Járási Hivatal Földhivatali Osztály 800167-4/2020 számú telekalakítási határozatával engedélyezett telekalakítási vázrajz alapján az önkormányzatnak és az ingatlan-tulajdonosnak egy telekalakítási szerződést kell kötnie egymással, mely a terület térítésmentes leadásáról rendelkezik.

Telki, 2020. február 18.

Deltai Károly

polgármester

**Határozati javaslat**

**Telki Község**

**Önkormányzat**

**Képviselő-testülete**

**/2020.(II. ) Öh. számú**

**Határozata**

**Telki 1030/5 hrsz alatti ingatlan telekalakítási ügye**

Telki község Önkormányzat Képviselő-testülete úgy határozott, hogy hozzájárul a Geochip Kft. által M-34/2019 munkaszámon készített és az ingatlanügyi hatóság által 2503/2019 számon záradékolt változási vázrajz, valamint a Pest Megyei Kormányhivatal Budakeszi Járási Hivatal Földhivatali Osztály 800167-4/2020 számú telekalakítási határozatával engedélyezett telekalakítási vázrajz alapján a telekalakítási szerződés aláírásához.

Felhatalmazza a polgármestert a telekalakítási szerződés aláírására.

**Felelős:** Polgármester,

**Határidő**: 2020. március 15.