**ELŐTERJESZTÉS**

**A KÉPVISELŐ-TESTÜLET**

**2020. február 24-i rendes ülésére**

**Előterjesztés**

**A kitüntetések, címek alapításáról és adományozásának rendjéről szóló**

**3/2015. ( II.12.) Ör. rendelet módosításáról**

A napirendet tárgyaló ülés dátuma: 2020.02.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

*Önkormányzati költség vetési forrás*

**4. Tényállás bemutatása:**

A kitüntetések, címek alapításáról és adományozásának rendjét a 10/2019.( III.29.) **Ör**. rendelet szabályozza.

A helyi rendelet 8.§. a rendelkezik a ,,***Havas Ferenc díj*** ,, odaítélésének feltételeiről.

Havas Ferenc díj adományozható annak a pedagógusnak, aki a pedagógus feladat- és hatáskörébe tartozó, illetve az azt támogató területeken végzett tartósan kiemelkedő, illetve magas színvonalú szakmai tevékenységet végez.

A képviselő-testület ezzel a díjjal kívánja kifejezni szakmai és erkölcsi megbecsülését és tiszteletét a díjazottaknak, és egyben megköszönni kimagasló munkájukat, példaként emelni őket az iskola dolgozói, tanulói, a szülők ill. a falu lakói körében.

A díj a telki iskolában nevelő-oktató munkát végző pedagógus I. illetve II. fokozatba sorolással rendelkező pedagógusoknak adományozható, aki legalább 5 éve az iskolában dolgozik és aki munkássága során, a gyermekek harmonikus személyiségformálásában, a különleges gondoskodást igénylő gyermekek, tanulók segítésében elkötelezetten, kiemelkedő eredményességgel, odaadással hosszú időn át tevékenykedett, aki oktató-nevelő munkája során, életpályájával kifejezte elkötelezettségét a pedagógus élethivatás mellett.

A rendelet (7) bekezdése alapján a díjból évente 1db adományozható.

A Pipacsvirág Magyar-Angol Kéttanítási Nyelvű Általános Iskola igazgatója kezdeményezte, hogy a Havas Ferenc díjból két díj is adományozható legyen.

Az iskola az idei évben két olyan pedagógust is javasol Havas Ferenc Díjra, akit arra érdemesnek talál, ezért kezdeményezik a rendelet módosítást.

A rendelet értelmében a díjazás 2019.évben 50.000.- Ft pénzjutalommal együtt volt megállapítva. A 2020.évi költségvetés tervezésekor ezzel az 50.000.- Ft összegű jutalommal számoltunk.

Telki, 2020. február 20.

Deltai Károly

polgármester

**Telki község**

**képviselő-testületének**

**../2020.( II…..) Ör. számú rendelete**

**a kitüntetések, címek alapításáról és adományozásának**

**rendjéről szóló**

**10/2019.(III.29.) Ör. számú rendelet módosításáról**

Telki község képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján a kitüntetések, címek alapításáról és adományozásának rendjéről szóló 10/2019.(III.29.) Ör. számú rendeletét ( a továbbiakban: Rendelet ) az alábbiak szerint módosítja:

**1.§.**

A Rendelet 8.§. -a (6)-(7) bekezdése helyébe az alábbi rendelkezés lép

*(6) A pénzjutalom díjankénti összegét bruttó 50.000 Ft állapítja meg.*

*(7) A díjból évente 2 db adományozható.*

**2.§.**

A rendelet többi része változatlan.

A rendelet a kihirdetést követő napon lép hatályba.

Deltai Károly dr. Lack Mónika

polgármester jegyző